CONCURS DE FOTOGRAFIA SANT ALBERT MAGNE 2016 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3887)
  + [Valencià](/va/acuerdo/3887)






Selector de idioma

Leer

* [Español](/es/acuerdo/3887)
* [Valencià](/va/acuerdo/3887)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS DE FOTOGRAFIA SANT ALBERT MAGNE 2016[Butlletí Oficial Universitat d'Alacant](/ca/Publicacion)
=====================================================================================================

Secretaria General

Butlletí Oficial Universitat d'Alacant





CONCURS DE FOTOGRAFIA SANT ALBERT MAGNE 2016

Data d'aprovació
:   26/09/2016

Data de publicació
:   21/10/2016

Òrgan competent
:   Facultat de Ciències

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3887.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3887)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3887)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS DE FOTOGRAFIA SANT ALBERT MAGNE 2016&url=https://www.boua.ua.es/va/acuerdo/3887)

**Títol:** CONCURS DE FOTOGRAFIA SANT ALBERT MAGNE 2016

**Secció:** CONVOCATÒRIES I CONCURSOS

**Òrgan:** Facultat de Ciències

**Data d'aprovació:** dilluns, 26 de setembre de 2016

CONCURS DE FOTOGRAFIA SANT ALBERT MAGNE 2016

1. Participants: poden participar-hi totes les persones que siguen membres de la comunitat universitària que integra la Universitat d’Alacant.

2. Modalitats. El concurs consta de dues categories:

a. Fotografia científica

b. Natura i medi ambient

3. Nombre d’obres per participant: cada concursant pot presentar com a màxim dues fotografies inèdites per a cadascuna de les dues modalitats, de manera que es permet la participació d’un/a mateix/a autor/a en les dues modalitats que es plantegen.

4. No s’admet cap fotografia amb drets de propietat que no pertanguen a la persona participant en el concurs de manera íntegra i sense cap excepció.

5. Requisits tècnics:

I. Les fotografies poden ser en blanc i negre, sépia o color natural, i s’han de presentar, necessàriament, en dos formats: sobre suport paper fotogràfic i en format electrònic JPG o GIF.

II. Grandària de les fotografies:

- Les fotografies en paper fotogràfic han de tindre una grandària que no supere els 90 cm sumant els quatre costats i s’han de muntar sobre cartolina negra semirígida. El marge entre la fotografia i la vora externa de la cartolina ha de ser igual o superior a 2 cm.

Sota la fotografia, de manera centrada i en paper blanc apegat sobre la cartolina negra s’ha d’incloure el títol de la fotografia i el pseudònim de l’autor/a si en té, mai el nom, per tal de garantir l’anonimat de cada obra.

- Les fotografies en format electrònic han de tindre com a màxim 24 Mb i una resolució mínima de 72 ppp (píxels per polzada).

6. No s’accepten fotomuntatges ni fotografies remostrejades, retocades o modificades parcialment. Només s’admeten modificacions en el balanç de llums i d’ombres i ajustaments de color, sempre que es facen en tota la fotografia.

7. Format i presentació de les fotografies. Cada participant en el concurs ha de presentar, obligatòriament, la fotografia o fotografies en dos formats:

I. En paper fotogràfic dins d’un sobre tancat per cada fotografia amb només escrita la frase Concurs de fotografia Sant Albert Magne 2016 i la categoria a la qual es presenta (natura o científica) i s’ha de lliurar en el Deganat de la Facultat de Ciències. Cada sobre ha de contenir:

- La fotografia que es presenta a concurs, amb les característiques tècniques que es descriuen en els punts 5 i 6 d’aquestes bases.

- Un sobre més xicotet que ha de dur escrit el títol de la fotografia i la categoria a la qual es presenta. Dins hi ha d’haver un full amb el títol de la fotografia, categoria a la qual es presenta, nom i cognoms de l’autor/a i pseudònim si en tinguera, NIF o NIE, telèfon i correu electrònic.

II. Les fotografies en format electrònic, amb els requisits tècnics establits en el punt 5 d’aquestes bases, s’han de presentar mitjançant el formulari electrònic que s’habilitarà en la pàgina web de la Facultat de Ciències.

8. Exposició pública de les obres presentades. Quan haja acabat el termini de presentació les fotografies en format paper s’exposaran en els taulers del corredor de la planta baixa de la fase II de la Facultat de Ciències, i romandran en aquest lloc fins al gener del 2017. Els autors poden recollir les fotografies no premiades personalment durant el gener del 2017 en la consergeria de la fase II.

9. Premis. Les dues categories del concurs estan dotades econòmicament de la mateixa manera. Es concedeix un primer premi de 200€ i un segon de 100€ en cadascuna.

10. Jurat: composició, deliberació i resolució. El jurat està presidit pel degà de la Facultat de Ciències, o persona en qui delegue, i el formen una persona que siga membre del col¿lectiu del PDI, una del col¿lectiu d’estudiants, una altra del col¿lectiu del PAS, les tres de la Facultat de Ciències, i un/a tècnic/a del Taller d’Imatge de la UA.

El jurat emetrà la decisió amb el títol de les fotografies premiades, i només coneixerà la identitat de l’autor/a després que s’haja produït la resolució, quan signe l’acta del concurs. Tot seguit es publicaran els premis en la pàgina web de la Facultat de Ciències.

El jurat pot declarar desert el concurs en una de les categories o en les dues.

11. La Facultat de Ciències es reserva el dret d’editar i usar totes les fotografies que es presenten al concurs sense ànim de lucre, per a finalitats acadèmiques o de difusió de la Facultat i sempre citant el nom de l’autor/a.

Els autors o les autores de les fotografies premiades cediran, respectivament, tots els drets a la Facultat de Ciències, que es reserva el dret d’editar-les i fer-les servir sense ànim de lucre i citar sempre el nom de l’autor/a.

Els participants seran responsables de les reclamacions que es puguen produir per drets de propietat intel¿lectual o d’imatge d’altres persones.

12. La participació en aquest concurs implica l’acceptació d’aquestes bases. L’incompliment d’alguna d’aquestes bases produirà la desqualificació del/de la concursant.

13. Marc legal i pressupostari. La dotació màxima per a aquesta convocatòria és de 600 € i es troba consignada en el capítol 4 de crèdits de pressupost de la Facultat de Ciències. L’execució de la dotació esmentada està supeditada a la disponibilitat de liquiditat de la UA.

La subvenció assignada a cada ajuda s’ajusta a allò que disposa la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

Alacant, 26 de setembre de 2016

Luis Gras García

Degà de la Facultat de Ciències





[Carretera Sant Vicent del Raspeig s/n  
03509 Sant Vicent del Raspeig - Alacant  
 Tel. 18 183 4446 - Fax 73 990 3812](https://www.google.es/maps/@29.901752,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12576&trk=tyah&trkInfo=tarId%7O8442376887924%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)